wickkiey/tamil-wikipedia-chunked huggingface dataset:
# இலங்கைத் தமிழ்த் திரைப்படங்களின் பட்டியல்

## முழுநீளத் திரைப்படங்கள்

1. தோட்டக்காரி (1963)
1. கடமையின் எல்லை (1966)
1. டாக்சி டிறைவர் (1966)
1. நிர்மலா (1968
1. மஞ்சள் குங்குமம் (1970)
1. வெண் சங்கு (1970)
1. குத்துவிளக்கு (1972)
1. மீனவப் பெண் (1973)
1. புதிய காற்று (1975)
1. கோமாளிகள் (1976)
1. பொன்மணி(1977)
1. காத்திருப்பேன் உனக்காக (1977)
1. நான் உங்கள் தோழன் (1978)
1. வாடைக்காற்று (1978)
1. தென்றலும் புயலும் (1978)
1. தெய்வம் தந்த வீடு (1978)
1. ஏமாளிகள் (1978)
1. அனுராகம் (1978)
1. எங்களில் ஒருவன் (1979)
1. மாமியார் வீடு (1979)
1. நெஞ்சுக்கு நீதி (1980)
1. இரத்தத்தின் இரத்தமே (1980)
1. அவள் ஒரு ஜீவநதி (1980)
1. நாடு போற்ற வாழ்க (1981)
1. பாதை மாறிய பருவங்கள் (1982)
1. ஷார்மிளாவின் இதய ராகம் (1993)
1. மண் (திரைப்படம்) (2006)
1. பெத்தம்மா (2009)
1. ஒரே நாளில் (2011)
1. இனி அவன் (2012)
1. உம்மாண்டி (2017)
1. புத்தி கெட்ட மனிதர் எல்லாம் (2022)
1. டக் டிக் டோஸ் (2023)
1. வெந்து தணிந்தது காடு (2023)
1. மனிதீ (2025)
1. தீப்பந்தம் (2025)
# இலங்கைத் தமிழ்த் திரைப்படங்களின் பட்டியல்

## முழுநீளத் திரைப்படங்கள்

### சிங்கள மொழிமாற்றத் திரைப்படங்கள்

1. குசுமலதா (1951)
1. கலியுககாலம்
1. நான்கு லட்சம்
1. யார் அவள்
1. சுமதி எங்கே
1. ஒரு தலைக் காதல்
1. பனி மலர்கள்
1. இவளும் ஒரு பெண்
1. அஜாசத்த
1. ஆகாயப் பூக்கள்
# இலங்கைத் தமிழ்த் திரைப்படங்களின் பட்டியல்

## இலங்கை இந்தியக் கூட்டுத் தயாரிப்புகள்

1. பைலட் பிரேம்நாத்
1. தீ
1. நங்கூரம்
1. மோகனப் புன்னகை
1. வசந்தத்தில் ஒரு வானவில்
# அக்னி (ஏவுகணை)

**அக்னி ஏவுகணை** (சமஸ்கிருதம்: अग्नि, *"நெருப்பு"*) என்பது இந்தியாவினால் உருவாக்கப்பட்ட பஞ்ச பூதங்களில் ஒன்றான அக்னியின் பெயருடைய நடுத்தர தூரம் முதல் கண்டம் விட்டு கண்டம் பாயும் ஏவுகணை வகைகளைக் குறிக்கும். அக்னி நீண்ட இயங்கு தூரம் கொண்ட அணு ஆயுதங்களை சுமந்து சென்று நிலத்தில் ஓரிடத்தில் இருந்து மற்றோரிடத்தைத் தாக்கும் ஏவுகணையாகும். அக்னி ஏவுகணைக் குடும்பத்தில் முதல் ஏவுகணையான அக்னி-1, ஒருங்கிணைந்த வழிகாட்டப்பட்ட ஏவுகணை வளர்ச்சித் திட்டத்தின் கீழ் உருவாக்கப்பட்டு 1991-ஆம் ஆண்டு சோதனை செய்யப்பட்டது. அதன் வெற்றிக்குப் பிறகு அக்னி ஏவுகணையின் முக்கியத்துவம் கருதி அத்திட்டத்தில் இருந்து அக்னி ஏவுகணைத் திட்டம் பிரிக்கப்பட்டு ராணுவ பட்ஜெட்டிலிருந்து நிதி ஒதுக்கி தனி திட்டமாக செயல்படுத்தப்படுகிறது. 2008 ஆம் ஆண்டு நிலவரப்படி அக்னி ஏவுகணைக் குடும்பத்தில் உள்ள ஏவுகணைகளின் பட்டியல்:  
| பெயர் | வகை | இயங்கு தூரம் |  |
| --- | --- | --- | --- |
| அக்னி-1 | நடுத்தர தூர ஏவுகணை | 700 – 1,250&nbsp;கி.மீ. (உபயோகத்தில் உள்ளது) |  |
| அக்னி-2 | இடைத்தர தூர ஏவுகணை | 2,000 – 3,000&nbsp;கி.மீ. (உபயோகத்தில் உள்ளது) |  |
| அக்னி-3 | இடைத்தர தூர ஏவுகணை | 3,500 – 5,000&nbsp;கி.மீ. (உபயோகத்தில் உள்ளது) |  |
| அக்னி-4 | இடைத்தர தூர ஏவுகணை | 3,000 – 4,000 &nbsp;கி.மீ. (சோதனை செய்யப்படுகிறது) |  |
| அக்னி-5 | கண்டம் விட்டுக் கண்டம் பாயும் ஏவுகணை | 5,000 – 8,000&nbsp;கி.மீ. (சோதனை செய்யப்படுகிறது) |  |
| அக்னி-6 | கண்டம் விட்டுக் கண்டம் பாயும் ஏவுகணை | 8,000 – 10,000&nbsp;கி.மீ. (உருவாக்கப்படுகிறது) | } |
# அக்னி (ஏவுகணை)

## அக்னி-1

திட எரிபொருள் கொண்ட முதல் அடுக்குடன் கூடிய ஈரடுக்கு அக்னி தொழில்நுட்பம், சந்திபூரிலுள்ள இடைக்கால சோதனை தளத்தில் இருந்து 1989 ஆம் ஆண்டு சோதிக்கப்பட்டது. அது 1000 கிலோ கிராம் எடையுடைய வெடிபொருள் அல்லது அணு ஆயுதத்தை சுமந்து செல்லக்கூடிய திறனுடையதாக இருந்தது. இத்தொழில்நுட்பத்தைக் கொண்டு அக்னி-1 மற்றும் அக்னி-2 ஆகிய திட எரிபொருளில் இயங்கும் ஏவுகணைகள் உருவாக்கப்பட்டன. இந்தியா முதலில், 2000 கிலோ மீட்டர் இயங்கு தூரம் கொண்ட ஈரடுக்கு அக்னி-2 ஏவுகணையை உருவாக்கி 1999 ஆம் ஆண்டு சோதித்தது. பின்னர் அதன் ஓரடுக்கைப் பயன்படுத்தி 700 கிலோ மீட்டர் இயங்கு தூரம் கொண்ட அக்னி-1 உருவாக்கப்பட்டு, 2002 ஆம் ஆண்டு சனவரி மாதத்தில் சோதனை செய்யப்பட்டது. இதன் திட்ட இயக்குநராக இருந்த அப்துல் கலாம் அவர்களுக்கு பல வெளிநாடுகளின் நெருக்கடி இருந்தபோதும் வெற்றிகரகாக சோதனை செய்து சாதனை செய்தார்.  
பன்னிரண்டு டன் எடையும், 15 மீட்டர் நீளமும் கொண்ட அக்னி-1 ஏவுகணை 700 முதல் 1250 கிலோ மீட்டர் தூரத்திற்கு 1000 கிலோ கிராம் எடையுடைய வெடிபொருள் அல்லது அணு ஆயுதத்தை சுமந்துகொண்டு நொடிக்கு 2.5 கிலோ மீட்டர் வேகத்தில் செல்லக்கூடியது. இந்த ஏவுகணை, ஒடிசா அருகிலுள்ள வீலர் தீவிலிருந்து, 13 சூலை 2012 அன்று வெற்றிகரமாக சோதிக்கப்பட்டது. அக்னி ஏவுகணைகள் ஒன்று (குறுகிய இயங்கு தூரம்) அல்லது இரண்டு (இடைத்தர இயங்கு தூரம்) அடுக்குகள் கொண்ட ஏவுகணைகளாகும். திட எரிபொருள் கொண்டு இயங்கும் இவற்றை இருப்புப்பாதை மற்றும் சாலைகளில் இருந்து நடமாடும் ஏவுதளத்தில் மூலம் ஏவ முடியும். அக்னி-1 ஏவுகணை இந்திய தரைப்படையால் பயன்படுத்தப்படுகிறது.
# அக்னி (ஏவுகணை)

## அக்னி-2

அக்னி-2 ஏவுகணை, 2000 முதல் 2500 கிலோ மீட்டர் இயங்கு தூரமும் 20 மீட்டர் நீளமும், ஒரு மீட்டர் விட்டமும், 18 டன் எடையும் கொண்டது. அக்னி-2 ஏவுகணையின் இரண்டு அடுக்குகளும் திட எரிபொருள் கொண்டு இயங்குவன. பாகிஸ்தான் மற்றும் சீனாவுக்கு எதிரான இந்தியாவின் "நம்பகமான தற்காப்பின்" ஒரு அங்கமாக இந்த ஏவுகணை உள்ளது என்று கூறப்படுகிறது. இந்தியா, தனது அணு ஆயுத மற்றும் ஏவுகணைத் திட்டங்கள் பாகிஸ்தானுக்கு எதிரானவை அல்ல என்றும், தனது பாதுகாப்புத் திட்டங்களில் பாகிஸ்தானின் அச்சுறுத்தல் ஒரு சிறு அங்கம் மட்டுமே என்றும், சீனாவுக்கு எதிரான தற்காப்பில் அக்னி ஏவுகணை ஒரு முக்கிய அங்கம் என்றும் தெரிவித்துள்ளது. இந்தியாவின் மூலோபாய படைப்பிரிவு, 13 சூலை 2012 அன்று வெற்றிகரமாக நிகழ்த்தப்பட்ட அக்னி-1 சோதனைக்குப் பிறகு, பயனர் சோதனையின் ஒரு பகுதியாக அக்னி-2 ஏவுகணையை, 9 ஆகஸ்டு 2012 அன்று சோதித்தது. இந்தியா தனது 'அணு ஆயுதம் ஏந்தி செல்லக்கூடிய அக்னி-2' ஏவுகணையை ஓடிசாவிலுள்ள இராணுவ தளத்தில் இருந்து 7 ஏப்ரல் 2013 அன்று சோதித்தது.
# அக்னி (ஏவுகணை)

## அக்னி-3

அக்னி ஏவுகணைக் குடும்பத்தில் மூன்றாவது ஏவுகணையான அக்னி-3, 3500 கிலோ மீட்டர் இயங்கு தூரமும், 1.5 டன் எடையுள்ள ஆயுதங்களை சுமந்து செல்லும் திறனும் கொண்டது. அக்னி-3 ஏவுகணை, தனது இரண்டு அடுக்குகளிலும் திட எரிபொருள் கொண்டு இயங்குவதாகும். ஒடிசாவிற்கு அருகில் உள்ள வீலர் தீவில் இருந்து, 9 சூலை 2006 அன்று அக்னி-3 சோதிக்கப்பட்டது. ஏவுகணையின் இரண்டாம் அடுக்கு பிரியத்தவறியதால் ஏவுகணை இலக்கை எட்டாமலே விழுந்தது சோதனைக்குப்பிறகு தெரியவந்தது. மீண்டும் வீலர் தீவிலிருந்து, 12 ஏப்ரல் 2007 அன்று வெற்றிகரமாக சோதிக்கப்பட்டது. மே 7, 2008 அன்று மற்றொரு முறை வெற்றிகரமாக சோதிக்கப்பட்டது. இந்த மூன்றாவது சோதனையின் போது அக்னி-3 ஏவுகணையின் விரைவாக உபயோகிக்கக்கூடிய தன்மை உறுதிபடுத்தப்பட்டது. இந்தியா இதன் மூலம் தனது எதிரிகளின் முக்கிய இடங்களைத் தாக்கும் வல்லமையைப் பெற்றது.  
அக்னி-3 ஏவுகணை தனது இலக்கை, 40 மீட்டர் துல்லியத்துடன் தாக்கக்கூடியது என்று கூறப்படுகிறது. இதனால் அக்னி-3 ஏவுகணையே உலகின் மிகத் துல்லியமான தாக்குகணை என்றாகிறது. மிக அதிக துல்லியத்தினால் இதன் இலக்கைத் தகர்க்கும் திறன் அதிகரிக்கிறது. இதன் மூலம் குறைந்த எடையுடைய ஆயுதங்களைக் கொண்டே நிர்ணயிக்கப்பட்ட இலக்கில் அதிக அழிவை வெற்றிகரமாக உண்டாக்க முடியும். ஆகையால் இந்தியாவால் குறைந்த அளவு அணுப்பிளவு அல்லது அணு இணைவு பொருட்களைக் கொண்டு மிக அதிக ஆற்றலுடைய அணு வெடிப்பை நிகழ்த்த முடியும். மற்ற அணு சக்தி நாடுகளால் பயன்படுத்தப்படும் தாக்குகணைகளில், அக்னி-3க்கு இணையான அழிவை உண்டாக்க மிக அதிக அளவில் (1 - 2 மெகா டன்) அணு வெடி பொருட்கள் தேவைப்படும். மேலும், அக்னி-3 ஏவுகணையால் குறைந்த எடையுடைய ஆயுதங்களை ஏந்திக் கொண்டு, 3500 கிலோ மீட்டருக்கு மேற்பட்ட தூரத்திலும் தாக்குதல் நடத்த முடியும் என்று கூறப்படுகிறது.
# அக்னி (ஏவுகணை)

## அக்னி-4

முன்னர் 'அக்னி-2 பிரைம்' என்றழைக்கப்பட்ட அக்னி-4, அக்னி ஏவுகணைக் குடும்பத்தில் நான்காவது ஏவுகணையாகும். முதன்முதலாக, 15 நவம்பர், 2011 அன்று இந்தியாவின் கிழக்கு மாநிலமான ஒடிசாவின் அருகிலுள்ள வீலர் தீவில் இருந்து, அக்னி-4 ஏவுகணை சோதனை செய்யப்பட்டது. மீண்டும் 19 செப்டம்பர், 2012 அன்று அதன் முழு இயங்கு தூரமான 4000 கிலோ மீட்டர் தூரத்திற்கு அதே தீவிலிருந்து ஏவப்பட்டு சோதனை செய்யப்பட்டது. அக்னி-4 ஏவுகணை, 20 மீட்டர் நீளமும், 17 டன் எடையும், ஒரு டன் எடையுடைய ஆயுதங்களை கொண்டு செல்லும் திறன் கொண்டது. இந்த ஏவுகணை, 3000 முதல் 4000 கிலோ மீட்டர் இயங்கு தூரமும், 3000&nbsp;°C வெப்பத்தையும் தாங்கக்கூடியது. இந்தியாவில்
உருவக்கப்பட்ட மிக பேறிய தொழில்நுட்பத்தில் தயாரிக்கப்பட்ட இந்த, நடமாடும் ஏவுதளத்திலிருந்தும் ஏவக்கூடியதாகும்.
# அக்னி (ஏவுகணை)

## அக்னி-5

அக்னி-5 ஏவுகணை, இந்தியாவின் பாதுகாப்பு ஆராய்ச்சி மற்றும் வளர்ச்சி அமைப்பால் உருவாக்கப்பட்ட கண்டம் விட்டு கண்டம் பாயும் ஏவுகணையாகும். இதனைக் கொண்டு 5000 கிலோ மீட்டருக்கு அப்பால் உள்ள இலக்குகளைத் தாக்க இயலும். அக்னி-5 கண்டம் விட்டு கண்டம் பாயும் ஏவுகணை, ஈரடுக்கு அக்னி-3 ஏவுகனையோடு கூடுதலாக ஒரு அடுக்கைச் சேர்த்து உருவாக்கப்பட்டது. நடமாடும் ஏவுதளத்தில் இருந்து ஏவப்படக்கூடியதால், இதை இடமாற்றுவது மிகவும் எளிதானது. அக்னி-5 ஏவுகணை, 17 மீட்டர் உயரமும், 49 டன் எடையும் கொண்டது. ஓடிசாவிற்கு அருகில் உள்ள வீலர் தீவில் இருந்து, 19 ஏப்ரல் 2012 அன்று ஏவுகணை முதலில் சோதிக்கப்பட்டது. நடமாடும் ஏவுதளத்தில் இருந்து ஏவப்பட்டு, சூலை 2013 இல் சோதிக்கப்பட்டது. மீண்டும் வீலர் தீவிலிருந்து இரண்டாம் முறையாக, 15 செப்டம்பர் 2013 அன்று வெற்றிகரமாக சோதிக்கப்பட்டது.
# அக்னி (ஏவுகணை)

## அக்னி-6

அக்னி-6 கண்டம் கண்டம் விட்டு கண்டம் பாயும் ஏவுகணை, தற்போது அதன் ஆரம்பகட்ட வளர்ச்சி நிலையில் உள்ளது. இது, அக்னி ஏவுகணைக் குடும்பத்திலேயே மிகவும் நவீனமான ஏவுகணையாக இருக்கும். நிலத்தில் இருந்தும் நீர்மூழ்கிக் கப்பல்களிலிருந்தும் ஏவக்கூடிய இந்த ஏவுகணையின் இயங்கு தூரம் 8000 முதல் 10,000 கிலோ மீட்டர் ஆகும்.
# அக்னி (ஏவுகணை)

## மேலதிக வளர்ச்சிகள்

இந்திய விஞ்ஞானிகள், மே 2008 இல், ஏவுகணைகளின் இயங்கு தூரத்தை குறைந்தது 40% அதிகரிக்கும் தொழில்நுட்பத்தைக் கண்டறிந்திருப்பதாகக் கூறினர். ஏவுகணைகளின் மேல்பரப்பில் சிறப்பு உலோகப் பூச்சு பூசுவதன் மூலம், அவை வானில் பறக்கும்போது ஏற்படும் காற்றின் எதிர்விசையை எளிதாகக் குறைக்க முடியும் (7 - 8 மக் வேகத்தில் 47% குறைவு). இதன் மூலம் ஏவுகணைகளின் இயங்கு தூரத்தை கணிசமாக (குறைந்தது 40%) அதிகரிக்க முடியும். இத்தொழில்நுட்பம் எதிர்காலத்தில் உருவாக்கப்படும் அக்னி ஏவுகணைகளில் பயன்படுத்தப்படும் என்று அறிவிக்கப்பட்டுள்ளது.
# ஐரிய மக்கள்

**ஐரிய மக்கள்** அல்லது **ஐரிஷ் மக்கள்** (*Irish people*, (ஐரியம்: *Muintir na hÉireann*, *na hÉireannaigh*, *na Gaeil*) என்போர் மேற்கு ஐரோப்பாவைச் சேர்ந்த ஓர் இனக்குழு ஆகும். இவர்கள் வட மேற்கு ஐரோப்பாவில் அயர்லாந்தைச் சேர்ந்தவர்கள். ஐரிய இனக்குழுவைச் சேர்ந்தவர்கள் அயர்லாந்துக்கு வெளியே பொதுவாக மேற்கத்திய நாடுகளில் குறிப்பாகஆங்கிலம் பேசும் நாடுகளில் பெரும்பாலும் வசிக்கின்றனர். ஐக்கிய அமெரிக்காவில் வசிக்கும் ஐரிய மக்களின் எண்ணிக்கை மட்டும் அயர்லாந்தில் வசிப்பவர்களை விட 10 மடங்காகும்.
# முத்துராஜா

**முத்துராஜா** (*Muthuraja*) அல்லது **முத்தரையர்** (*Mutharaiyar*) எனப்படுவோர்
தமிழகத்தில் வாழுகின்ற ஓர் இனக்குழுவினர் ஆவர்.
# முத்துராஜா

## சொற்பிறப்பு

ஒரு கோட்பாட்டின்படி, மு என்பது "மூன்று" என்றும் மற்றும் *தரை* என்பது "பூமி" என்று பொருள்படும். இது தோராயமாக மூன்று பிரதேச மக்களைக் குறிக்கிறது. *அரையர்* என்பதும் *ராஜா* என்று பொருள்படும் என்பதால், இது மூன்று பிரதேசங்களின் பிரபு/அரசன் என்றும் பொருள் கொள்ளலாம். *முத்தி* என்ற சொல்லுக்கு பழையது என்றும் பொருள், எனவே சில அறிஞர்களின் கூற்றுப்படி, இவர்களின் பெயர் 3 பிரதேசங்களின் இளவரசர்களையும் குறிக்கும்.  
இவர்கள் பொதுவாக *காவல்காரர்* என்று அழைக்கப்படுகிறார்கள். இது காவல் என்ற தமிழ் வார்த்தையிலிருந்து பெறப்பட்டது, அதாவது "பாதுகாத்தல்" என்று பொருள்படும், இவர்கள் கிராம காவலர்கள் மற்றும் வீரர்கள் ஆவர். இவர்கள் அம்பலக்காரர் எனவும் அழைக்கப்படுகின்றனர், *அம்பலக்காரர்* என்பது *அம்பலம்* என்ற தமிழ் வார்த்தையிலிருந்து பெறப்பட்டது, இவர்கள் வாழும் கிராமங்களில் ஊர்த்தலைவர்களாக அம்பலகாரர்கள் இருந்து வருகிறார்கள்., முத்திரிய நாயுடு மற்றும் பாளையக்கார நாயக்கர் சமூகத்தவர்களும் இணைந்து வாழ்ந்து வருகின்றனர்.
# முத்துராஜா

## தமிழ்நாடு சாதிகள் பட்டியலில் முத்தரையர்

தமிழக முன்னாள் முதல்வர் ஜெயலலிதாவால், 1996இல்
வெளியிடப்பட்ட முத்தரையர் அரசாணை எண் G.O.15/22.02.1996 படி, முத்தரையர் சமூகத்தில் 29 உட்பிரிவுகள் உள்ளன. அதன்படி அந்த 29 சமூகப் பிரிவுகள் பின்வருமாறு:-
1. முத்துராஜா
1. முத்திரியர்
1. அம்பலகாரர்
1. சேர்வை
1. சேர்வைக்காரன்
1. வலையர்
1. கண்ணப்பகுல வலையர்
1. பரதவலையர் (பார்தவ வலையர்)
1. பாளையக்காரன்
1. காவல்காரன்
1. தலையாரி
1. வழுவாடியார்
1. பூசாரி
1. முதிராஜ்
1. முத்திரிய மூப்பர் (சாணான்)
1. முத்திரிய மூப்பனார் (பார்க்கவ குலம்)
1. முத்திரிய நாயுடு (கவரா)
1. முத்திரிய நாயக்கர்
1. பாளையக்கார நாயுடு
1. பாளையக்கார நாயக்கர்
1. முத்துராஜா நாயுடு
1. வன்னியகுல முத்துராஜ்
1. முத்திரிய ஊராளிக் கவுண்டர்
1. முத்திரிய ராவ்
1. வேட்டுவ வலையர்
1. குருவிக்கார வலையர்
1. அரையர்
1. அம்பலம்
1. பிள்ளை
# முத்துராஜா

## 29 முத்தரையர் உட்பிரிவுகள் இணைத்த வரலாறு

1977 ஆகத்து 06, அன்று சட்டசபையில் பேசிய எம். ஆர்.கோவேந்தன், தமிழ்நாட்டில் பல்வேறு வழங்கு பெயர்களில் வாழ்ந்து வரும் முத்தரையர்கள் அனைவரையும் முத்தரையர் என்ற ஒரே இனமாக அறிவிக்க வேண்டும் என அன்றைய தமிழக முதல்வர் எம். ஜி. இராமச்சந்திரனிடம் கோரிக்கை வைத்தார். அதனை தொடர்ந்து 12 ஆகத்து, 1979இல் ஒருங்கிணைந்த தஞ்சாவூர் மாவட்டத்தின் அதிமுக மாவட்டச் செயலாளராக இருந்த குழ. செல்லையா, தன்னுடைய தமிழ்நாடு முத்தரையர் சங்கத்தின் சார்பாக, புதுக்கோட்டையில் முதலாவது முத்தரையர்கள் மாநில மாநாட்டை நடத்தினார். அந்த மாநாட்டில் சிறப்பு விருந்தினராக கலந்து கொண்ட அன்றைய தமிழக முதல்வர் எம். ஜி. இராமச்சந்திரன் பேசிய போது, 27 சாதிகளை ஒழிக்கக்கூடிய மாநாடாக இருக்கிற காரணத்தால், அந்த 27 ஜாதிகளை ஒழித்து, **முத்தரையர்** என்ற ஒரே ஜாதியின் கீழ் கொண்டு வரும் அரசாணையை விரைவிலே பிறப்பிக்க இருக்கிறேன் என்று கூறினார், ஆனால் நடைமுறைப்படுத்தவில்லை. 24 சனவரி, 1981 அன்று தமிழக சட்டசபையில் பேசிய மெ. ஆண்டி அம்பலம், பல்வேறு வழங்கு பெயர்களில் வாழ்ந்து வரும் முத்தரையர்கள் அனைவரையும் முத்தரையர் என்ற ஒரே இனமாக அறிவிக்க வேண்டுமென்ற கோரிக்கையின் மீது தமிழக அரசு என்ன நடவடிக்கை எடுத்துள்ளது என அப்போதைய நிதித்துறை அமைச்சராக இருந்த இரா. நெடுஞ்செழியனிடம் வினா எழுப்பினார். 11 சூலை, 1985 அன்று தமிழக சட்டசபையில் பேசிய அ. வெங்கடாசலம், புதுக்கோட்டை மாநாட்டின் தீர்மானத்தை நினைவுகூர்ந்து முத்தரையர் இனத்தின் 27 பிரிவுகளையும் முத்தரையர் என்ற ஒரே இனமாக அறிவிக்க வேண்டும் என அன்றைய முதல்வர் எம். ஜி. இராமச்சந்திரனிடம் மீண்டும் கோரிக்கை வைத்தார். 07 பிப்ரவரி, 1996 அன்று அப்போதைய விவசாயத்துறை அமைச்சராக இருந்த கு.ப.கிருஷ்ணனின் ஏற்பாட்டின் பேரில், திருச்சியில் நடத்த மன்னர் பெரும்பிடுகு முத்தரையர் சிலை திறப்பு விழாவில் சிறப்பு விருந்தினராக கலந்து கொண்ட அன்றைய தமிழக முதல்வர்ஜெ. ஜெயலலிதா பேசிய போது, தமிழ்நாடு முழுவதும் 29 உட்பிரிவுகளில் வாழும் அனைவரையும் ஒன்றிணைந்து "'முத்தரையர்"' என்ற ஒரே ஜாதியின் கீழ் கொண்டு வரும் அரசாணையை விரைவிலே பிறப்பிக்க இருக்கிறேன் என வாக்குறுதியளித்தார். அதனை தொடர்ந்து 22 பிப்ரவரி, 1996 இல் அன்றைய தமிழக அரசின் தலைமை செயலாளர் என். ஹரிபாஸ்கர், 29 உட்பிரிவுகளை இணைத்து பிற்படுத்தப்பட்டோர் நலம் மற்றும் மிகவும் பிற்படுத்தப்பட்டோர் நலத்துறை சார்பில் G.O.15/22.02.1996 படி, தமிழக அரசு, முத்தரையர் அரசாணை வெளியிட்டது.
# முத்துராஜா

## வாழும் பகுதிகள்

தமிழ் சமூகத்தை சேர்ந்த முத்தரையர்கள், தஞ்சாவூர், திருச்சி, புதுக்கோட்டை, கரூர், திருவாரூர், சிவகங்கை, பெரம்பலூர் ஆகிய மாவட்டங்களில் பெரும்பான்மையாகவும், மதுரை, திண்டுக்கல், விருதுநகர் மற்றும் கோயம்புத்தூர் ஆகிய மாவட்டங்களில் கணிசமாகவும் வசிக்கின்றனர்.  
வட தமிழகத்தில் முத்தரைய நாயுடு மற்றும் முத்தரைய நாயக்கர் என்ற பெயரில் வசிக்கும் தெலுங்கு சமூகத்தை சேர்ந்தவர்கள், குறிப்பாக சென்னை, திருவள்ளுவர், காஞ்சிபுரம், வேலூர் ஆகிய மாவட்டங்களில் கணிசமாகவும், திருவண்ணாமலை, விழுப்புரம், கடலூர் ஆகிய மாவட்டங்களில் குறைந்த அளவிலும் வசிக்கின்றனர்.  
அண்டை மாநிலங்களான
ஆந்திராவில் முதிராஜு, பாளேகாரர், தெலகா, தலாரி போன்ற பெயர்களிலும், கர்நாடகா மாநிலத்தில் பேஸ்த,போயர், வால்மீகி கங்கவார் என்ற பெயரிலும், கேரளா மாநிலத்தில்அரையர்என்ற பெயர்களிலும், வட இந்திய மாநிலங்களில் கோலி என்ற பெயரில் வாழ்கின்றனர்.
# முத்துராஜா

## குறிப்பிடத்தக்க நபர்கள்

- சிவ. வீ. மெய்யநாதன் - தற்போதைய பிற்படுத்தப்பட்டோர் நலத்துறை அமைச்சர்
- அ. வெங்கடாசலம் - முன்னாள் பிற்படுத்தப்பட்டோர் நலத்துறை அமைச்சர்.
- கு. ப. கிருஷ்ணன் - முன்னாள் விவசாயத்துறை அமைச்சர்.
- எம். ஆர். கோவேந்தன் - முன்னாள் பிற்படுத்தப்பட்டோர் நலத்துறை அமைச்சர்.
- என். செல்வராஜ் - முன்னாள் வனத்துறை அமைச்சர்.
- சீ. வளர்மதி - முன்னாள் பிற்படுத்தப்பட்டோர் நலத்துறை அமைச்சர்.
- பி. அண்ணாவி - முன்னாள் தொழிலாளர் நலத் துறை அமைச்சர்.
- மு. பரஞ்சோதி - முன்னாள் இந்து சமய அறநிலையத் துறை மற்றும் சட்ட அமைச்சர்.
- என். ஆர். சிவபதி - முன்னாள் பள்ளிக் கல்வி மற்றும் விளையாட்டுகள் மற்றும் இளைஞர் நலத்துறை அமைச்சர்.
- கே. கே. பாலசுப்பிரமணியன் - முன்னாள் செய்தி மற்றும் விளம்பரத் துறை அமைச்சர்.
- டி. பி. பூனாட்சி - முன்னாள் கதர் மற்றும் கிராம தொழில் வாரியத்துறை அமைச்சர்.
- கே. சந்திரசேகரன் - முன்னாள் கால்நடைத்துறை அமைச்சர்
- பூ. ம. செங்குட்டுவன் - முன்னாள் இந்து சமய அறநிலையத் துறை அமைச்சர்
- குழ. செல்லையா - அதிமுக முன்னணி தலைவர்களுள் ஒருவர்
# சீனாவின் இனவழிச் சிறுபான்மையினர்

**சீனாவின் இனவழிச் சிறுபான்மையினர்** என்னும் தொடர் சீனத் தலைநிலத்திலும், தாய்வானிலும் வாழும் ஹான் சீனர் அல்லாத பிற இனத்தவரைக் குறிக்கும். மக்கள் சீனக் குடியரசு அதிகாரபூர்வமாக 55 இனச் சிறுபான்மைக் குழுக்களை ஏற்றுக்கொண்டுள்ளது. 2005 ஆம் ஆண்டுக் கணக்கெடுப்பின்படி ஏற்றுக்கொள்ளப்பட்ட எல்லாச் சிறுபான்மையினரதும் மொத்தத் தொகை 123.33 மில்லியன்கள் ஆகும். இது சீனத் தலைநிலத்தினதும், தாய்வானினதும் மொத்த மக்கள்தொகையின் 9.44% ஆகும். இவ்வாறு அதிகாரபூர்வமாக ஏற்றுக்கொள்ளப்பட்ட சிறுபான்மையினரை விட மக்கள் சீனக் குடியரசில் மேலும் சில ஏற்றுக்கொள்ளப்படாத இனக்குழுவினர் உள்ளனர். யூத, துவான், ஒயிராத், இலி துருக்கி போன்ற இனத்தவர் இக் குழுவினருள் அடங்குவர். இவர்களைவிடச் சீனக் குடியுரிமை பெற்ற வெளிநாட்டினரும் வேறு குழுக்களாக உள்ளனர்.  
பொதுவாக, தாய்வான் நாட்டு முதுகுடிகள் ஏற்றுக்கொள்ளப்பட்ட இனவழிச் சிறுபான்மையினர் அனைவரும் சீனத் தலைநிலத்திலேயே உள்ளனர். தாய்வானில் இயங்கும் சீனக் குடியரசு, 13 தாய்வானிய முதுகுடிகளை ஏற்றுக் கொண்டுள்ளது. மக்கள் சீனக் குடியரசு மேற்படி 13 முதுகுடிகளையும் காவோஷான் என்னும் ஒரே குழுவாக வகைப்படுத்தியுள்ளது. ஹாங்காங், மக்காவு ஆகிய ஆட்சிப் பகுதிகள் மேற்படி இன வகைப்பாட்டு முறையைப் பயன்படுத்துவது இல்லை. அத்துடன் மக்கள் சீனக் குடியரசின் வகைப்பாட்டில் இவ்விரு ஆட்சிப் பகுதிகளும் கருத்தில் கொள்ளப்படவில்லை.
# சீனாவின் இனவழிச் சிறுபான்மையினர்

## இனக் குழுக்கள்

பெரும்பாலான இனக்குழுக்கள் ஒன்றிலிருந்து ஒன்று வேறுபட்டவையாக உள்ளன எனினும், சில குழுக்கள் ஹான் பெரும்பான்மைக் குழுவுக்கு மிகவும் ஒத்தவையாக உள்ளன. எடுத்துக்காட்டாக, பெரும்பாலான ஹுயி சீனர், இஸ்லாம் மதத்தைப் பின்பற்றுகின்றனர் என்பது தவிர வேறு வகையில் ஹான் சீனரிடமிருந்து அவர்களைப் பிரித்து அறிவது கடினம். மக்கள் சீனக் குடியரசின் வகைப்பாட்டில் அடங்கும் சில குழுக்கள் அவற்றுள் வேறுபட்ட பல குழுக்களை அடக்கியுள்ளதையும் காணமுடியும். மியாவோ சிறுபான்மையினருள் அடங்கும் பல்வேறு குழுக்கள் ஹுமொங்-மியென் மொழிகள், தாய்-கடாய் மொழிகள், சீன மொழிகள் போன்றவற்றின் பல்வேறு கிளைமொழிகளைப் பேசுபவர்களாக இருப்பதும், பல்வேறுபட்ட பண்பாட்டு வழக்குகளைக் கைக்கொள்பவர்களாக இருப்பதும் இதற்கு ஒரு எடுத்துக்காட்டு ஆகும். குறைந்த மக்கள்தொகையைக் கொண்ட சில இனக்குழுக்கள் முற்றிலும் வேறுபட்ட பெரிய இனக்குழுக்களுடன் சேர்த்து வகைப்படுத்தப்பட்டுள்ளன. எடுத்துக்காட்டாக, ஹைனான் மாகாணத்தின் உத்சுல்கள், ஹுயி சிறுபான்மைக் குழுவின் ஒரு பகுதியாக வகைப்படுத்தப்பட்டுள்ளது, சுவாங்கிங் இனம் ஹான் பெரும்பான்மையுடன் சேர்க்கப்பட்டுள்ளது.  
ஹான் சீனர், சீனாவின் மக்கள்தொகையின் மிகக்கூடிய வீதத்தினராக இருந்தாலும், அவர்களுடைய மக்கள்தொகைப் பரம்பல் மிகவும் சீரற்றதாகக் காணப்படுகின்றது. மேற்குச் சீனாவின் பெரும்பகுதியில் ஹான் சீனர் சிறுபான்மையினராகவே உள்ளனர்.
# விக்கிப்பீடியா:முதற்பக்கக் கட்டுரைகள்/மே 8, 2008

**மோகன்தாஸ் கரம்சந்த் காந்தி**, **மகாத்மா காந்தி** (1869-1948) என்று மரியாதையுடன் அழைக்கப்படுகிறார். இந்திய விடுதலைப் போராட்டத்தை வெற்றிகரமாக தலைமையேற்று நடத்தியதன் காரணமாக இவர் "சுதந்திர இந்தியாவின் தந்தை" என்று அழைக்கப்படுகிறார். சத்தியாகிரகம் என்றழைக்கப்பட்ட இவரது அறவழிப் போராட்டம் இந்திய நாட்டு விடுதலைக்கு வழி வகுத்ததுடன் மற்ற சில நாட்டு விடுதலை இயக்கங்களுக்கும் ஒரு வழிகாட்டியாக அமைந்தது. இவரது பிறந்த நாள் இந்தியாவில் காந்தி ஜெயந்தி என்று கொண்டாடப்படுகிறது.  
---  
கூகிள் நிறுவனத்தின் **ஜிமெயில் (Gmail)**, இணையம் மற்றும் POP முறை மூலம் நடைமுறைப்படுத்தப்படும் ஒரு மின்னஞ்சல் சேவை. தற்போது, சுமார் 3 ஆண்டுகளாகச் சோதனையில் இருந்த இந்த மென்பொருள், சோதனைகள் முடிவைந்து வெளிவந்துள்ளது. இச்சேவை ஐக்கிய இராச்சியத்திலும், ஜெர்மனியிலும் **கூகிள்மெயில்** என அறியப்படுகின்றது. இது முன்னானியில் யாகூ! மெயில், வின்டோஸ் லைவ் மெயில் ஆகியவற்றுடன் போட்டியிடுகின்றது. ஜிமெயிலானது அழைப்புக்களின்றி ஆஸ்திரேலியா, நியூசிலாந்துஇல் ஆகஸ்டு 9, 2006 இல் இருந்தும் ஜப்பானில் ஆகஸ்டு 23 , 2006 இலிருந்தும் எகிப்தில் டிசம்பர் 5, 2006 இருந்தும் ரஷ்யாவில் டிசம்பர் 16, 2006 முதல் இணையமுடியும்.
# முக்கால் (செய்யுள்)

**முக்கால்** என்பது தமிழ்ச் செய்யுள் வகைகளில் வழங்கும் ஒரு பாவினம். இதில் நிரையசையில் முடியும் விளச்சீரால் ஆன ஆறு சீர்களும் , நேரசையில் முடியும் மாச்சீரால் ஆன் ஒரு சீருமாக ஏழுசீர்கள் கொண்ட ஒன்றே முக்கால் அடிகள் இரண்டு முறை வருமாறு அமைந்த பாவினம்.  
<font size = 3>  
விளம் விளம் விளம் விளம்
விளம் விளம் மா
</font>  
என ஒன்றே முக்கால் அடியில் ஏழு சீர்களாக, இரண்டு ஒன்றே முக்கால் அடிகளாக வருவன. தேவாரத்தில் **திருமுக்கால்** என்னும் பதிகத்தலைப்பில் உள்ள பாடல்கள் இவ்வகைப் பாக்களால் ஆனவை. முதல் ஒன்றே முக்கால் அடியில் உள்ள கடைசி மூன்று சீர்களை ஒற்றி இரண்டாவது ஒன்றே முக்கால் அடியின் முதல் மூன்று சீர்கள் வருவது இயல்பாய் உள்ளது.  
எ.கா:  
சம்பந்தர் திருச்சிறுகுடி என்னும் ஊரில் பாடிய பதிகத்தின் முதல் இரு பாடல்கள் (சாதாரிப் பண்)  
<font size = 3>  
திடமலி மதிளணி சிறுகுடி மேவிய  
படமலி யரவுடை யீரே  
படமலி யரவுடை யீருமைப் பணிபவர்  
அடைவது மமருல கதுவே  
சிற்றிடை யுடன்மகிழ் சிறுகுடி மேவிய  
சுற்றிய சடைமுடி யீரே  
சுற்றிய சடைமுடி யீரும தொழுகழல்  
உற்றவர் உறுபிணி இலரே  
</font>  
மேலே உள்ள இரண்டு பாடல்களில் முதல் ஒன்றே முக்கால் அடியில் உள்ள கடைசி மூன்று சீர்களில் உள்ள
"படமலி யரவுடை யீரே" என்னும் அடி இரண்டாவது ஒன்றே முக்கால் அடியில் மீண்டும் முதல் மூன்று சீர்களில் ஆளப்படுவதைக் காணலாம்.
# சீன மெய்யியல்

**சீன மெய்யியல்** *(Chinese philosophy)* "நூறு சிந்தனைப் பள்ளிகள்" காலம் எனப்பட்ட போரிடு அரசுகள் காலத்தில் தோன்றியது. இக்காலம் இளவேனில், இலையுதிர் காலம் எனவும் சீன வரலாற்றில் அழைக்கப்படுகிறது. இக்காலம் கணிசமான அறிவு வளர்ச்சியும் பண்பாட்டு வளர்ச்சியும் ஏற்பட்ட காலமாகும். இந்த போரிடு அரசுகளின் காலத்தில் தான் சிமா தான் எனபவர் பல பெரிய சீன மெய்யியல் பள்ளிகளின் பெயரைக் குறிப்பிடுகிறார். அப்போது, கன்பூசியனியம், சட்டவியம், தாவோவியம் என்பனவற்றோடு, பின்னர் மறைந்த பலவும் தோன்றின.பின் மறைந்தவற்றில் வேளாணியம், மோகியம், சீன இயற்கையியப் பள்ளி, சீன அளவையியல் (ஏரணப்) பள்ளி ஆகியன அடங்கும்..
# சீன மெய்யியல்

## தொடக்க நம்பிக்கைகள்

சாங் அரச மரபின் தொடக்கநிலைச் சிந்தனை சுழற்சிகளை அடிப்படையாக்க் கொண்டிருந்தது. இக்கருதுபாடு சாங் அரச மரபு மக்கள் தம்மைச் சூழ நடந்தநிகழ்ச்சிகளின் நோக்கீட்டால் முகிழ்த்தது; குறிப்பாக, இரவு பகல் சுழற்சி, பருவச் சுழற்சி, நிலாவின் வளர்தல் தேய்தல் சுழற்சி போன்ற இயற்கை சுழற்சிகளைப் பார்த்து உருவாகியது எனலாம். எனவே, இந்த கருத்தோட்டம் சீன வரலாறு முழுவதுமே பொருந்தி, இயற்கையின் இயல்பை எதிர்பலிக்கிறது. இது மேற்கத்திய மெய்யியலுக்கு எதிர்முரண் தன்மை கொண்டதாகும். ஆனால், மேலை மெய்யியலில் முன்னேற்றம் காலத்தைச் சார்ந்து நேரியல்பானதாகும். சாங் காலத்தில் ஊழ் (விதி) சீனப் பெருதெய்வங்களால் (கடவுள்களால்) தமக்கேற்ப மாற்றப்பட்டுள்ளது.முன்னோர் வழிபடு நிலவியது; பரவலாகப் ஒபின்பற்ரப்பட்டது. விலங்கு பலியும் மாந்தப் பலியும் தரப்பட்டன.  
சாங் அரச மரபை சவு அரச மரபு வீழ்த்தியதும், புதிர அரசியல், சமய, மெய்யியல் கருத்துப்படிமம் உருவாகி, அது வானுலகக் கட்டளை என அழைக்கப்பட்டது. அரசர்கள் தம் அதிகாரநிலையைக் காத்துகொள்ள முடியாமல் போனபோது இக்கட்டளை முன்னிறுத்தப்பட்டு, சவு ஆட்சி தொடர்வதற்கான கூர்மையான நெறிப்பாடு ஆக மாறியது. இந்த காலகட்டத்தில், எழுத்தறிவு தோன்றி பரவலானதற்கும் சாங்தி எனும் மரபுவழி சீன சமய மீவுயர் இருப்பாளர் ந்ம்பிக்கைக்கு மாறாக முன்னோர் வழிபாடு தோன்றி பரவலானதற்கும் உலகாயதப் போக்கு கோலோச்சியதற்கும் அதாவது இம்மை வாழ்வுக்கு அழுத்தம் கூடியதற்கும் தொல்லியல் சான்றுகள் கிடைக்கின்றன.
# சீன மெய்யியல்

## பருந்துப் பார்வை

கன்பூசியனியம் இளவேனில், இலையுதிர் காலகட்டத்தில் சீன மெய்யியலாளர் கன்பூசியசுவின்(கி.மு 551–479) பயிற்றுரைகளில் இருந்து தோன்றியது. இவர் தன்னை சவு விழுமியங்களை மீட்டுரைப்பவராக கருதினார். இவரது மெய்யியல் அறவியலையும் அரசியலையும் க்ருப்பொருள்களக்க் கொண்டிருந்தது. இது தனியர், அரசு அமைப்பு ஆகியவற்ரின் அறம், சமூக உறவுகளில் நேர்மை,, நீதி, மரபு பிறழாமை, உண்மையாக இருத்தல் ஆகிய விழுமியங்களை வற்புறுத்தியது. பல நூல்களின் சுருக்க மேற்கோள்கள் சடங்கையும் அதேவேளையில் இரென் எனும் மாந்தப் பண்பையும் முதன்மையாக வற்புறுத்துகின்றன.
# சீன மெய்யியல்

## பண்டைய மெய்யியல்

### இளவேனில், இலையுதிர் காலகட்டம்

#### கன்பூசியனியம்

: கன்பூசியசு)]]
# சீன மெய்யியல்

## தொடக்க வேந்தர் கால மெய்யியல்

### சிந்தனைப் பள்ளிகள்

#### சான்

'', 1173-1176 பொது ஊழி, சாங் அரச மரபு.]]
# சீன மெய்யியல்

## புத்தியற் காலம்

மேலும் காண்க,சீனத்தேசியம்,மாவோயியம்,சீன மார்க்சிய மெய்யியல்
# சீன மெய்யியல்

## மாபெரும் மெய்யியல் ஆளுமைகள்

- கன்பூசியசு, மெய்யியலின் பேராளுமையாக்க் கருதப்பட்டாலும் தாவோக்களால் கேலிசெய்யப்படுகிறார்.
- மென்சிய்சு, கருத்துமுதலியச் சாய்புள்ள கன்பூசியசின் மாணவர்
- சுன்ழி, நடப்பியலுக்கு நெருக்கமானவரும் கான்பேய், இலிசி ஆகியோரின் ஆசிரியருமான கன்பூசியசின் மற்றொரு மாணவர்
- ழூசி, புதிய கன்பூசியனியத்தை நிறுவியவர்
- வாங் யாங்மிங், சின்சியூ அல்லது மனத்தின் நிலையைப் பற்றி மிகவும் பேசியவர்.
- இலாவோழி, தாவோ பள்ளித் தலைவர்.
- ழுவாங்ழி, ழுவாங்ழி நூலின் ஆசிரியர்.
- இலேய்ழி, இலேய்ழி நூலின் ஆசிரியர்.
- மோழி, மோகியப் பள்ளியை நிறுவியவர்.
- சாங்யாங், சட்டவியத்தை நிறுவியவர்; குவின் காலச் சீர்திருத்தவாதி.
- கான்பேய், சட்டவியத்தின் பெயர்பெற்ர கோட்பாட்டாளர்களில் ஒருவர்.
- இலிசி, பேரளவில் சட்டவியத்தை ஆதரித்தவரும் நடைமுறையின் பின்பற்றியவரும் ஆவார்.
- கியூனெங், சீனாவில் சான்ழென் பள்ளியின் ஆறாம் புத்தக் குரவர் ; இவர் மனம் இல்லை கருத்துப்படிமத்தை நிறுவினார்.
# சீன மெய்யியல்

## சீன மெய்யியலின் தனித்த கருத்துப்படிமங்கள்

தனிதனி மெய்யியல் பள்ளிகள் தம்முள் வேறுபட்டாலும் சில சொற்களும் அக்கறிகளும் பொதுவாக சீன மெய்யியலின் ஒட்டுமொத்த வழக்காற்றில் அமைகின்றன.  
சீன மெய்யியலின் பொதுவான சொற்கள் பின்வருமாறு:
- 道 தாவோ (வழி அல்லது நெறி)
- 德 தே (தகைமை, அதிகாரம்)
- 理 லி (நெறிமுறை)
- 氣 குவிi (உயிர்ப்பாற்றல் அல்லது பொருள் விசை)
- *தாய்யி* (*பெரு வான அச்சு*) , *யின், யாங்* எனும் மிகைநிரப்பு கருத்தின முனைமைகளின் இணைவை உருவாக்குகிறது. யின் எனும் சொல் முதலில் சூரியனுக்கு அப்பால் அமைந்த மலைச்சாரலைக் குறித்தது. மெய்யியலாக, இது இருண்ட, முடங்கிய, பெண்பாலைக் குறிக்கிறது; அதே போல, யாங் என்பது சூரியனுக்கு முகப்பில் அமையும் மலைச்சாரலை முன்பு குறித்தது, இப்போது மெய்யியலாக பொலிவான, செயல் முனைவான, ஆண்பாலைக் குறிக்கிறது. யின்னும் யாங்கும் பகைமுரண் வாய்ந்தனவல்ல; அவை ஒன்றுக்கொன்று அலையின் எழுச்சியும் வீழ்ச்சியும் போல மிகைநிரப்புகளாக அமைபவை. இவற்றில் ஒன்று மற்றொன்றுக்குத் தலைக்கீழான விகிதத்தில் அமைகின்றது.  
சீன மெய்யியலின் பொதுவான அக்கறைகளாவன:
- இயற்கையில் இருந்து மாந்தனைப் பிரிக்காத போக்கு.
- மேலை மெய்யியல் பெரிதும் கவனம் செலுத்தும் ஒருதெய்வ நிலவலும் தன்மையும் பற்ரிய வினவல்கள், சீன மெய்யியல்களில் முதன்மையைப் பெறுவதில்லை; சீன மரபு சமயத்தில் பெரிதாக முரண்பாட்டை உருவாக்கும் வாயிலாக அமைதல் இல்லை.
- மெய்யியலின் நோக்கம் அறிவியலாகவும் நடைமுறையிலும் வழிகாட்டுதலே ஆகும்.
- அரசியல் கவனக் குவிப்பு: நூறு சிந்தனை பள்லிகளின் அறுஞர்கள் அரசர்களைத் தம்மைத் தற்காத்துக் கொள்ளும் வகையில் நடந்துகொள்ள அறிவுறுத்தினர்.
# ஸ்னூப் டாக்

**ஸ்னூப் டாக்** (Snoop Dogg) அல்லது **ஸ்னூப் டாகி டாக்** (Snoop Doggy Dogg) (பிறப்பு **கோர்டோசார் கேல்வின் புரோடஸ் ஜூனியர்** (Cordozar Calvin Broadus, Jr.), அக்டோபர் 20, 1971) ஒரு அமெரிக்க ராப் இசைக் கலைஞர், நடிகர், மற்றும் இசை தயாரிப்பாளர் ஆவார். மேற்கு கடற்கரை ராப் இசை கலைஞர்களின் ஒரு புகழ்பெற்றவர் ஆவார். இவரின் முதலாம் ஆல்பம் டாகிஸ்டைல் ராப் இசை வரலாற்றில் மிக உயர்ந்த ஆல்பம்களின் ஒன்று என்று பல ராப் நிபுணர்கள் கூறியிருக்கிறார்கள்.  
கலிபோர்னியா மாநிலத்தில் லாஸ் ஏஞ்சலஸ் நகரத்தின் ஒரு புறநகரம் லாங் பீச் (கலிபோர்னியா)சில் பிறந்து வளந்த ஸ்னூப் டாக் 1992ல் டாக்டர் ட்ரேயின் முதலாம் ஆல்பம் த க்ரானிக்கில் சில கவிதைகளை படைத்து புகழுக்கு வந்தார். டாக்டர் ட்ரே உடன் இசை தயாரிப்பு நிறுவனம் டெத் ரோ ரெக்கர்ட்ஸ்-ஐ சேர்ந்து 1993ல் இவரின் முதலாம் ஆல்பம் டாகிஸ்டைல் வெளிவந்தது. த க்ரானிக், டாகிஸ்டைல் ஆகிய ஆல்பம்கள் ஜி-ஃபங்க் மற்றும் மேற்கு கடற்கரை ராப் இசையை சிறப்பினது. டெத் ரோ ரெக்கர்ட்ஸில் இருக்கும்பொழுது வேறு புகழ்பெற்ற ராப்பர்கள் ஐஸ் கியூப், டூபாக் ஷகூர், மற்றும் இவரின் மாமாப் பிள்ளை நேட் டாக் உடன் ராப் பாடல்களை படைத்தார்.  
இரண்டு ஆல்பம் படைத்து 1998ல் டெத் ரோ நிறுவனத்தை விட்டு மாஸ்டர் பீயின் நோ லிமிட் ரெக்கர்ட்ஸ் தயாரிப்பு நிறுவனத்தை சேர்ந்தார். இங்கு மூன்று ஆல்பம்களை படைத்தார். 2003ல் இந்த நிறுவனத்தை விட்டு ஃபரெல் வில்லியம்ஸ் உடன் ஸ்டார் ட்ராக் நிறுவனத்தை சேர்ந்து இன்று வரை ஃபரெல் உடன் நாலு ஆல்பம் படைத்துள்ளார்.  
ராப் இசை தவிர இவர் திரைப்படங்களிலும் நடித்து இருக்கிறார். போன்ஸ், ஸ்டார்ஸ்கி & ஹச், மற்றும் சோல் ப்ளேன் ஆகிய திரைப்படங்களில் ஒரு பிரதான நடிகராக நடித்தார். இது தவிர பல திரைப்படங்களில் சிறு வேடத்தில் நடித்துள்ளார். எம்.டி.வி.யில் ஒரு காட்சி, டாகி ஃபிசில் டெலெவிசில், இவரின் தயாரிப்பில் 2002ல் வெளிவந்தது. Porn படங்களும் இவர் தயாரிப்பு செய்துள்ளார்.  
2008இல் ஸ்னூப் டாக் சிங் இஸ் கிங் என்ற பாலிவுட் திரைப்படத்துக்காக அக்ஷய் குமார் உடன் ஒரு பாடலை தயாரித்துள்ளார்.
# ஸ்னூப் டாக்

## ஆல்பம்கள்

- 1993: டாகிஸ்டைல் (Doggystyle)
- 1996: த டாக்ஃபாதர் (Tha Doggfather)
- 1998: ட கேம் இஸ் டு பி சோல்ட், நாட் டு பி டோல்ட் (Da Game is to Be Sold, Not to Be Told)
- 1999: நோ லிமிட் டாப் டாக் (No Limit Top Dogg)
- 2000: த லாஸ்ட் மீல் (Tha Last Meal)
- 2002: பெய்ட் த காஸ்ட் டு பி ட பாஸ் (Paid tha Cost to Be da Boss)
- 2004: ரிதிம் & காங்ஸ்ட: த மாஸ்டர்பீஸ் (Rhythm & Gangsta: The Masterpiece)
- 2006: த ப்ளூ கார்ப்பெட் ட்ரீட்மென்ட் (Tha Blue Carpet Treatment)
- 2008: ஈகோ ட்ரிப்பின் (Ego Trippin')
- 2009: (Malice in Wonderland)
# முக்கால்

**முக்கால்** என்பது பல பொருள்களில் வழங்கும் ஒரு சொல். அவற்றுள் கீழ்க்காணும் தலைப்புகளில் தனிக் கட்டுரைகள் உண்டு.  
- முக்கால் (கணிதம்) ஒன்றை நான்கு சம பகுதிகளாக பகுத்தால், அவற்றுள் மூன்று பகுதியைக் குறிப்பிடும் பின்னம். பொதுவாக 3/4 என்று குறிப்பிடப்படும்.
- முக்கால் (செய்யுள்) என்பது ஒருவகைப் பாவினம்.
# சீசெல்சு

**சீசெல்சு** (*Seychelles*, ; பிரெஞ்சு: ), அதிகாரபூர்வமாக **சீசெல்சு குடியரசு** (*Republic of Seychelles*) என்பது ஒரு தீவுக்கூட்டமும், இந்தியப் பெருங்கடலில் உள்ள 115 தீவுகளைக் கொண்ட ஒரு தீவு நாடும் ஆகும். இதன் தலைநகர் விக்டோரியா. சீசெல்சு கிழக்கு ஆப்பிரிக்க பெரும்பரப்பில் இருந்து 1,500 கி.மீ. கிழக்கே உள்ளது. இதற்கு தெற்கே கொமொரோசு, மயோட்டே, மடகாசுகர், ரீயூனியன், மொரிசியசு ஆகிய நாடுகள் உள்ளன.  
கிட்டத்தட்ட 93,000 மக்கள்தொகையைக் கொண்டுள்ள சீசெல்சு ஆப்பிரிக்கக் கண்டத்தில் உள்ள மிகக்குறைந்த மக்கள்தொகையைக் கொண்ட நாடாகும். ஆனாலும், பிரித்தானியக் கடல்-கடந்த மண்டலங்களான செயிண்ட் எலனா, லாசென்சன் மற்றும் திரிசுத்தான் தா குன்யாவை விட கூடுதலான மக்கள் இங்கு வசிக்கின்றனர். இது பிரித்தானியாவிடம் இருந்து 1976 சூன் 29 இல் விடுதலை பெற்றது.
# சீனாவிலுள்ள இனக் குழுக்களின் பட்டியல்

**சீனாவிலுள்ள இனக் குழுக்களின் பட்டியல்**, சீனா என்று தம்மை அழைத்துக்கொள்ளும் சீன மக்கள் குடியரசு மற்றும் சீனக் குடியரசு (தாய்வான்) ஆகிய நாடுகளில் வாழும் இனக்குழுக்களை உள்ளடக்குகின்றது.  
ஹான் சீனர்களே சீனாவின் மிகப் பெரிய இனக் குழுவினராகும். இவர்கள் சீனாவில் மொத்த மக்கள்தொகையின் 91.5% த்தினராக இருக்கின்றனர். இது ஏறத்தாழ 120 கோடி ஆகும். இவர்கள் தவிர சீனாவில் அரசினால் தேசிய இனங்களாக ஏற்றுக்கொள்ளப்பட்ட 55 இனக் குழுக்கள் உள்ளன. இவர்களின் மக்கள்தொகை ஏறத்தாழ 10.5 கோடி ஆகும். இச் சிறுபான்மைக் குழுக்கள் பெரும்பாலும் வடமேற்கு, வடக்கு, வடகிழக்கு, தெற்கு, தென்மேற்கு ஆகிய பகுதிகளில் வாழ்கின்றனர். சில குழுக்கள் நாட்டின் நடுவிலுள்ள உட் பகுதிகளிலும் வாழ்கின்றனர்.  
முக்கியமான சிறுபான்மை இனக்குழுக்கள் பின்வருமாறு: சுவாங் (16.1 மில்லியன்), மஞ்சு (10.6 மில்லியன்), ஊய் (9.8 மில்லியன்), மியாவோ (8.9 மில்லியன்), உய்குர் (8.3 மில்லியன்), துஜியா (8 மில்லியன்), யி (7.7 மில்லியன்), மங்கோலியர் (5.8 மில்லியன்), திபெத்தியர் (5.4 மில்லியன்), புயேயி (2.9 மில்லியன்), தோங் (2.9 மில்லியன்), யாவோ (2.6 மில்லியன்), கொரியர் (1.9 மில்லியன்), பாயி (1.8 மில்லியன்), ஹானி (1.4 மில்லியன்), கசக்குகள் (1.2 மில்லியன்), லி (1.2 மில்லியன்), டாய் (1.1 மில்லியன்).
# சீனாவிலுள்ள இனக் குழுக்களின் பட்டியல்

## சீனாவில் அதிகாரபூர்வமாக ஏற்றுக்கொள்ளப்பட்ட இனக் குழுக்கள்

மக்கள்தொகைப்படி வரிசைப்படுத்தப்பட்டது.  
1. ஹான் (汉族: Hànzú)
1. சுவாங் (壮族: Zhuàngzú)
1. உய்குர் (维吾尔族 Uyghur)
1. ஊய் (回族: Huízú)
1. மியாவோ (苗族: Miáozú)
1. மஞ்சு (满族: Mǎnzú)
1. யி (彝族: Yízú)
1. துஜியா (土家族: Tǔjiāzú)
1. மங்கோலியர் (蒙古族: Měnggǔzú)
1. திபேத்தியர் (藏族: Zàngzú)
1. புயேயி (布依族: Bùyīzú)
1. தோங் (侗族: Dòngzú)
1. யாவோ (瑶族: Yáozú)
1. கொரியர் (朝鲜族: Cháoxiǎnzú)
1. பாயி (白族: Báizú)
1. ஹானி (哈尼族: Hānízú)
1. லி (黎族: Lízú)
1. கசக் (哈萨克族: Hāsàkèzú)
1. டாய் (傣族: Dǎizú)
1. ஷெ (畲族: Shēzú)
1. லிசு (傈僳族: Lìsùzú)
1. கெலாவோ (仡佬族: Gēlǎozú)
1. லாகு (拉祜族: Lāhùzú)
1. தொங்சியாங் (东乡族: Dōngxiāngzú)
1. வா (佤族: Wǎzú)
1. சுயி (水族: Shuǐzú)
1. நாக்கி (纳西族: Nàxīzú)
1. கியாங் (羌族: Qiāngzú)
1. து (土族: Tǔzú)
1. சிபே (锡伯族: Xíbózú)
1. முலாவோ (仫佬族: Mùlǎozú)
1. கிர்கிசு (柯尔克孜族: Kēěrkèzīzú)
1. தாவுர் (达斡尔族: Dáwòěrzú)
1. ஜிங்போ (景颇族: Jǐngpōzú)
1. சாலர் (撒拉族: Sǎlázú)
1. பிளாங் (布朗族: Bùlǎngzú)
1. மாவோனான் (毛南族: Màonánzú)
1. தஜிக் (塔吉克族: Tǎjíkèzú)
1. புமி (普米族: Pǔmǐzú)
1. அச்சாங் (阿昌族: Āchāngzú)
1. நூ (怒族: Nùzú)
1. எவெங்கி (鄂温克族: Èwēnkèzú)
1. ஜிங் (京族: Jīngzú)
1. ஜினோ (基诺族: Jīnuòzú)
1. தேயாங் (德昂族: Déángzú)
1. உஸ்பெக் (乌孜别克族: Wūzībiékèzú)
1. உருசியர் (俄罗斯族: Éluōsīzú)
1. போனான் (保安族: Bǎoānzú)
1. மொன்பா (门巴族: Ménbāzú)
1. ஓரோகென் (鄂伦春族: Èlúnchūnzú)
1. தெருங் (独龙族: Dúlóngzú)
1. தாத்தார் (塔塔尔族: Těrzú)
1. ஹெசென் (赫哲族: Hèzhézú)
1. லூபா (珞巴族: Luòbāzú)
1. காவோஷான் (高山族: Gāoshānzú)
# சீனாவிலுள்ள இனக் குழுக்களின் பட்டியல்

## தாய்வானிய முதுகுடிகள்

இது தாய்வானிய முதுகுடிகளின் பட்டியலாகும். மக்கள் சீனக் குடியரசு இவர்கள் அனைவரையும் காவோஷான் என்னும் பெயரில் ஒரே இனக்குழுவாக வகைப்படுத்தியுள்ளது. (高山族 : Gāoshān Zú). தாய்வானில் இயங்கும் சீனக் குடியரசு இவற்றுள் 13 குழுக்களை ஏற்றுக்கொண்டுள்ளது. இக்குழுக்கள் நட்சத்திரக் குறி மூலம் காட்டப்பட்டுள்ளன.  
1. அமிகள் (阿美)*
1. அத்தாயல் (தாயல், தாயன்) (泰雅)*
1. பாபுசா (貓霧捒)
1. பாசே (巴賽)
1. பூனுன் (布農)*
1. ஹோவான்யா (洪雅 or 洪安雅)
1. காவாலான் (噶瑪蘭)*
1. கேத்தாகலன் (凱達格蘭)
1. லுயிலங் (雷朗)
1. பயிவான் (排灣)*
1. பாசே/கக்சாபு (Pazih) (巴宰 or 巴則海)
1. போப்போரா (巴布拉)
1. புயுமா (卑南)*
1. கவுகாவுத் (猴猴)
1. ரூக்காய் (魯凱)*
1. சாயிசியத் (Saisiat) (賽夏)*
1. சாக்கிசாயா (撒奇萊雅)*
1. சிராயா (西拉雅)
1. டாவோ (யாமி) (雅美/達悟)*
1. தாவோக்கா (道卡斯)
1. தாவோ (邵)*
1. ரோபியாவன் (多囉美 or 多囉美遠)
1. துருக்கு (தரோக்கோ) (太魯閣)*
1. சூ (Cou) (鄒)*
# சீனாவிலுள்ள இனக் குழுக்களின் பட்டியல்

## மற்ற இனக் குழுக்கள்

இது மக்கள் சீன அரசால் அதிகார பூர்வமாக ஏற்றுக்கொள்ளப்படாத இனக்குழுக்களின் பட்டியல் ஆகும்.ref></ref>
- கேஜியா (革家人)
- குமு (克木人)
- குகொங் (மஞ்சள் லாகு/லாகு ஷி (苦聪人))
- மாங் (芒人)
- டெங் (僜人)
- ஷெர்ப்பா (夏尔巴人)
- பாஜியா (八甲人)
- யி (羿人)
- யூத்தாய் (犹太, யூதர்)
# சீனாவிலுள்ள இனக் குழுக்களின் பட்டியல்

## ஹாங்காங் மற்றும் மக்குவா

ஹாங்காங் மற்றும் மக்காவு என்பன மக்கள் சீனக் குடியரசின் சிறப்பு நிர்வாகப் பகுதிகள் ஆகும். ஹாங்காங், மக்காவு பகுதிகளின் அரசுகள் மக்கள் சீனக் குடியரசின் இன வகைப்பாட்டைப் பயன்படுத்துவது இல்லை. அத்துடன் மேற்குறிப்பிட்ட வகைப்பாடு ஹாங்காங், மக்காவு பகுதிகளிலுள்ள இனக்குழுக்களைக் கவனத்திற்கு எடுக்கவும் இல்லை. இதனால் அப் பகுதிகளிலுள்ள சிறுபான்மையினரான பிலிப்பினோக்கள், இந்தோனீசியர், ஐரோப்பியர், தெற்காசியர், போத்துக்கீசர், மாக்கானியர்கள் (சீன, போத்துக்கீசக் கலப்பு இனத்தவர்) ஆகியோர் மக்கள் சீனாவின் பட்டியலில் இடம்பெறவில்லை.
# கராச்சி

**கராச்சி** (*Karachi*, ) பாகிஸ்தானின் மிகப்பெரிய நகரமும் மற்றும் அதிக மக்கள் தொகை கொண்ட நகரமும், சிந்த் மாகாணத்தின் தலைநகரமும் ஆகும். மேலும் இது உலகில் இரண்டாவது மிகுதியான மக்கள் தொகை கொண்ட நகரமாக உள்ளது. உலக அளவில் நகர மக்கள்தொகை தரவரிசையில், இது **உலகில் 12 வது மிகப்பெரிய நகரமாகும்** . இது ஒரு உலகளாவிய நகரமாக (குலோபல் சிட்டி) கருதப்படுகிறது. 1958க்கு முன்பு வரை இதுவே பாகிஸ்தானின் தலைநகராக இருந்தது. பாகிஸ்தானின் முதன்மையான தொழில் நகராகவும், வணிக தலைநகரமாகவும் உள்ளது. கராச்சி பாக்கிஸ்தானின் பெரிய பல்வள இயைபு நகரமும் ஆகும். அரபிக் கடலோரத்தில் அமைந்துள்ள கராச்சி ஒரு முக்கிய போக்குவரத்து மையமாக விளங்குகிறது, பாகிஸ்தானின் இரண்டு மிகப்பெரிய துறைமுகங்களான, கராச்சி துறைமுகமும், பிங் காசிம் துறைமுகத்தையும் இந்நகரம் கொண்டுள்ளது. மேலும் பாகிஸ்தானின் பரபரப்பான வானூர்தி நிலையமாகுமான ஜின்னா பன்னாட்டு வானூர்தி நிலையம் இங்கே உள்ளது.  
கராச்சியின் சுற்றுப்புறங்களில் மக்கள் ஆயிரம் ஆண்டுகளாக வசித்து வந்தாலும், இது *கோலாச்சி* என்ற கிராமமாக 1729 ஆம் ஆண்டில் இந்த நகரம் அமைக்கப்பட்டது. இந்த குடியிருப்பானது, பிரித்தானிய காலனித்துவவாதிகளின் வருகையைக்குப் பின்னர் பெருமளவில் முக்கியத்துவம் வாய்ந்ததாக ஆனது. பிரித்தானியர் இந்த நகரத்தை ஒரு முக்கிய துறைமுகமாக மாற்றியமைப்பதற்கான முக்கிய பணிகளை மேற்கொண்டது மட்டுமல்லாமல், அவர்களின் விரிவான தொடர்வண்டி வலைப்பின்னலுடன் இணைத்தனர். 1950 கள் மற்றும் 1960 களில் இந்திய முஸ்லீம் குடியேறிகளின் முதன்மை இலக்காக கராச்சி இருந்தது. பாக்கித்தானின் விடுதலைக்குப் பின் இந்த நகரம் விரைவான பொருளாதார வளர்ச்சியைக் கண்டது, பாக்கிஸ்தான் மற்றும் தெற்காசிய நாடுகளில் இருந்து இடம்பெயர்பவர்களை இது பெருமளவில் ஈர்த்தது.  
கராச்சி பாகிஸ்தானின் மிகவும் மதச்சார்பற்ற மற்றும் சமூக தாராளவாத நகரங்களில் ஒன்றாகும்.  இது பாக்கிஸ்தானில் மொழியியலில், இனவியலில், சமயவியலில் என பல்வேறு வகைகளில் மிகவும் மாறுபட்ட நகரமாகும்.  முஸ்லீம் உலகில் கராச்சி மிகப்பெரிய நகரமாகக் கருதப்படுகிறது, உலகின் 7 வது மிக அதிக மக்கள்தொகை கொண்ட நகர்ப்புற ஒருங்கிணைப்பாகவும் இது உள்ளது. கராச்சி உலகின் வேகமாக வளர்ந்து வரும் நகரங்களில் ஒன்றாகும்.  மேலும் பாக்கிஸ்தானின் ஒவ்வொரு இன குழுவினரையும் பிரதிநிதித்துவப்படுத்தும் சமூகங்கள் கிட்டத்தட்ட உள்ளன.  கராச்சியில் 2 மில்லியனுக்கும் அதிகமான வங்கதேச குடியேறியவர்கள், 1 மில்லியன் ஆப்கானிய அகதிகள், மியான்மர் நாட்டிலிருந்து வந்த 400,000 ரோகிஞ்சா மக்கள் உள்ளனர்.  
பாகிஸ்தான் தோன்ற காரணமாக இருந்த முஸ்லிம் லீக் கட்சியின் தலைவர் முகமது அலி ஜின்னா, பாரதிய ஜனதா கட்சியின் மூத்த தலைவர் லால் கிருஷ்ண அத்வானி ஆகியோர் இங்கு பிறந்தவர்கள்.  
கராச்சி இப்போது பாகிஸ்தானின் முதன்மை தொழில் மற்றும் பொருளாதார மையமாக உள்ளது. 2014 ஆம் ஆண்டிற்குள், இதன் முறையான பொருளாதாரம் 113 பில்லியன் டாலர் மதிப்புள்ளதாக மதிப்பிடப்படுகிறது. கராச்சி பாகிஸ்தானின் வரி வருவாயில் மூன்றில் ஒரு பங்குக்கு மேல் அளிக்கிறது, மேலும் பாக்கிஸ்தான் மொத்த உள்நாட்டு உற்பத்தியில் சுமார் 20% பங்களிக்கிறது. பாக்கிஸ்தானிய தொழில்துறை உற்பத்தியில் கராச்சியில் இருந்து ஏறத்தாழ 30% நடக்கிறது, கராச்சியின் துறைமுகங்கள் பாக்கிஸ்தானின் வெளிநாட்டு வர்த்தகத்தில் சுமார் 95% ஐ கையள்கின்றன. பாகிஸ்தானில் செயல்படும் பன்னாட்டு நிறுவனங்களில் 90% கராச்சியை தலைமையிடமாக கொண்டு உள்ளன.  இது பொதுவாக மொத்த உள்நாட்டு உற்பத்தியில் கணக்கில் சேர்க்கப்படுவதில்லை.
# கராச்சி

## விபத்து

செப்படம்பர் 12, 2012 அன்று கராச்சி நகரின் ஆடைத் தொழிற்சாலை ஒன்றில் ஏற்பட்ட தீவிபத்தில் சிக்கி குறைந்தது 250 பேர் உயிரிழந்தனர். இது மேலும் அதிகரிக்கும் என காவல்துறை அதிகாரி தெரிவித்தார்.
# கராச்சி

## காலநிலை

<div>  
</div>
# இரியோ டி செனீரோ

**ரியோ டி ஜெனீரோ** (போர்த்துக்கீசிசம்: Rio de Janeiro, அல்லது "தை மாதத்தின் ஆறு") பிரேசிலின் பழைய தலைநகரமும் அந்நாட்டின் இரண்டாம் மிகப்பெரிய நகரமும் ஆகும். இந்நகரம் 1763-ஆம் ஆண்டு முதல் 1960-ஆம் ஆண்டு வரை பிரேசிலின் தலைநகரமாக இருந்தது. இந்நகரம் ரியோ டி ஜெனீரோ மாநிலத்தின் தலைநகரும் ஆகும்.  
நகர மற்றும் அதன் சுற்றுப்புற மக்கள்தொகையில் தென்னமெரிக்காவில் மூன்றாவது இடத்தையும், இரு அமெரிக்கக் கண்டங்களில் 6 ஆவது இடத்தையும் , மொத்த உலகில் இது 26ஆவது இடத்தையும் தக்கவைத்துக்கொண்டுள்ளது .இந்நகரத்தை உள்ளூர் மக்கள் சுருக்கமாக 'ரியோ' என்கிறார்கள்.
# இரியோ டி செனீரோ

## நகரத்தின் சிறப்புகள்

### உலக அதிசயம்

பிரேசிலின் புகழ்பெற்ற கார்னிவல் விழா இந்த நகரில் ஆண்டுதோறும் நடைபெறுகிறது. முன்னால் உலக அதிசயங்களில் ஒன்றான ரெடிமர் ஏசு சிலை இந்த நகரின் அருகில் உள்ள கொர்கொவாடோ மலையில் உள்ளது.
# இரியோ டி செனீரோ

## நகரத்தின் சிறப்புகள்

### யுனெஸ்கோ அறிவிப்பு

ஐ.நா சபையின் யுனெஸ்கோ அமைப்பு , இந்நகரத்தின் ஒரு பகுதியை உலகக் கலாச்சார மையமாக அறிவித்தது.
# இரியோ டி செனீரோ

## நகரத்தின் சிறப்புகள்

### ஒலிம்பிக்சு போட்டியை யார் நடத்துவது

2016ம் ஆண்டிற்கான ஒலிம்பிக்ஸ் போட்டிகள் ரியோ டி ஜெனீரோ நகரில் நடக்கும் என பன்னாட்டு ஒலிம்பிக்ஸ் ஆணையம் தெரிவித்துள்ளது. சிகாகோ, டோக்கியோ, மாட்ரிட், ரியோ டி ஜனேரோ ஆகிய நகரங்கள் 2016ம் ஆண்டிற்கான போட்டியை நடத்தப் போட்டியிட்டதில் இறுதிச் சுற்றில் ரியோ டி ஜெனீரோ 66 வாக்குகளை பெற்று 32 வாக்குகள் பெற்ற மாட்ரிட் நகரைத் தோற்கடித்தது. முதல் சுற்றில் சிகாகோ நகரமும் இரண்டாவது சுற்றில் டோக்கியோ நகரமும் தோல்வி அடைந்து வெளியேறின.
# இரியோ டி செனீரோ

## அமைவிடம்

ரியோ டி ஜெனீரோ, பிரேசிலின் அட்லாண்டிக் பெருங்கடலின் முகட்டில் அமைந்துள்ளது. மேலும் மகர ரேகைக்கு அருகில் உள்ளது.
# இரியோ டி செனீரோ

## சீதோசனம்

ரியோ டி ஜெனீரோ, வெப்பமண்டலப் பகுதியில் உள்ளது. டிசம்பரில் இருந்து மார்ச்சு வரை இங்கு மழைக்காலம் ஆகும். சீதோசனம் 45&nbsp;°C க்கு அதிகமாகவும் 25&nbsp;°C க்கு குறையாமலும் இருக்கும்.  
<>  
**Average sea temperature**  
| **Jan** | **Feb** | **Mar** | **Apr** | **May** | **Jun** | **Jul** | **Aug** | **Sep** | **Oct** | **Nov** | **Dec** | **Year** |
| --- | --- | --- | --- | --- | --- | --- | --- | --- | --- | --- | --- | --- |
| } |  |  |  |  |  |  |  |  |  |  |  |  |
</>
# இரியோ டி செனீரோ

## மாநகர் மாவட்டம்

- சென்ட்ரோ
- தெற்கு மண்டலம்
- வடக்கு மண்டலம்
- மேற்கு மண்டலம்
1. மேற்கு மண்டலத்துத் தெற்குப் பகுதி - பாதா டி திஜுக்கா பிராந்தியம்
1. மேற்கு மண்டலத்து வடக்கு பகுதி-காம்போ கிராண்டே /சாந்தா கிரசு பிராந்தியம்
# இரியோ டி செனீரோ

## மக்கள் தொகை

2011 ஆம் ஆண்டுக் கணக்கெடுப்பின்படி 5,940,224 பேர் வசிக்கின்றனர்.  
ரியோ டி ஜெனீரோவின் மக்கட்தொகையில் மாற்றங்கள்
<timeline>
Colors=
id:lightgrey value:gray(0.9)
id:darkgrey value:gray(0.7)
id:sfondo value:rgb(1,1,1)
id:barra value:rgb(0.6,0.7,0.8)  
ImageSize=width:730 height:230
PlotArea=:50 bottom:50 top:30 :30
DateFormat=x.y
Period=from:0 till:7000000
TimeAxis=orientation:vertical
AlignBars=justify
ScaleMajor=gridcolor:darkgrey increment:1500000 start:0
ScaleMinor=gridcolor:lightgrey increment:50000 start:0
BackgroundColors=canvas:sfondo  
BarData=
bar:1872 text:1872
bar:1890 text:1890
bar:1900 text:1900
bar:1920 text:1920
bar:1940 text:1940
bar:1950 text:1950
bar:1960 text:1960
bar:1970 text:1970
bar:1980 text:1980
bar:1991 text:1991
bar:2000 text:2000
bar:2007 text:2007  
PlotData=
color:barra width:20 align:  
bar:1872 from:0 till: 274972
bar:1890 from:0 till: 522651
bar:1900 from:0 till: 811443
bar:1920 from:0 till: 1157873
bar:1940 from:0 till: 1764141
bar:1950 from:0 till: 2377451
bar:1960 from:0 till: 3281908
bar:1970 from:0 till: 4251918
bar:1980 from:0 till: 5090700
bar:1991 from:0 till: 5336179
bar:2000 from:0 till: 5851914
bar:2007 from:0 till: 6093472  
PlotData=  
bar:1872 at: 274972 fontsize:S text: 274.972 shift:(-8,5)
bar:1890 at: 522651 fontsize:S text: 522.651 shift:(-10,5)
bar:1900 at: 811443 fontsize:S text: 811.443 shift:(-10,5)
bar:1920 at: 1157873 fontsize:S text: 1.157.873 shift:(-10,5)
bar:1940 at: 1764141 fontsize:S text: 1.764.141 shift:(-10,5)
bar:1950 at: 2377451 fontsize:S text: 2.377.451 shift:(-10,5)
bar:1960 at: 2377451 fontsize:S text: 2.377.451 shift:(-10,5)
bar:1970 at: 4251918 fontsize:S text: 4.251.918 shift:(-10,5)
bar:1980 at: 5090700 fontsize:S text: 5.090.700 shift:(-10,5)
bar:1991 at: 5336179 fontsize:S text: 5.336.179 shift:(-10,5)
bar:2000 at: 5851914 fontsize:S text: 5.851.914 shift:(-10,5)
bar:2007 at: 6093472 fontsize:S text: 6.093.472 shift:(-10,5)  
TextData=
fontsize:S pos:(20,20)
text:
</timeline>  
</>
# இரியோ டி செனீரோ

## மக்கள் பகுப்பு

இந்நகரின் மக்கள் தொகையில் 53% பெண்களாகவும் ,48% ஆண்களாகவும் உள்ளனர். இந்நகரின் வாழும் தம்பதியினருள் (திருமணமான ஜோடிகளில் ) 1,200,697 பேர் ஆண்-பெண் ஜோடியர் ஆவர். மேலும் 5,612 பேர் ஆண்-ஆண் அல்லது பெண்-பெண் தம்பதியினர் ஆவர். இந்நாட்டில் ஒருபால் திருமணம் சட்டப் பூர்வமாக அங்கீகரிக்கப்பட்டது ஆகும்.
# இரியோ டி செனீரோ

## மதங்கள்

இந்நகரில் வாழும் பெரும்பான்மையானோர் கத்தோலிக்க மதத்தைப் பின்பற்றுகின்றனர். அத்துடன் இறைமறுப்பு கொள்கையும் பரவலாகக் காணப்படுகிறது.
<>
| **மதம் ** | **சதவிகிதம்** | **மக்கள் ** |
| --- | --- | --- |
| கத்தோலிக்கம் | 51.09% | 3,229,192 |
| ஆங்கிரசம் | 23.37% | 1,477,021 |
| இறைமறுப்பு | 13.59% | 858,704 |
| மனஎழுச்சி - தன்னூக்கம் | 5.90% | 372,851 |
| உம்பண்டா & கண்டோம்பளே | 1.29% | 72,946 |
| யூதம் | 0.34% | 21,800 |
| *Source: IBGE 2010. * | } |  |
</>
</>
# இரியோ டி செனீரோ

## போக்குவரத்து

### வான் வழி

இந்நகரில் மூன்று விமான நிலையங்கள் உள்ளன.
- ஜோபிம் பன்னாட்டு மற்றும் உண்ணாட்டு விமான நிலைய இரண்டு முனையங்கள்
- சந்தோஸ் டுமொன்ட் உண்ணாட்டு விமான நிலையம் - சாவ் பாலோவிற்கு (நாட்டின் மிகப் பெரிய நகரம்) மட்டும் சேவை வழங்குகிறது .
- மரின்ஹோ விமான நிலையம் - விமான ஓட்டுனர் பயிற்சி மற்றும் பொற்கால ஏவுதல் தளம்
# இரியோ டி செனீரோ

## தரை வழி

இந்நகரத்தில், புறநகர் ரயில் சேவை மற்றும் மெட்ரோ ரயில் சேவையென இரண்டும் உள்ளது.
மேலும் பேருந்துச் சேவையும் உள்ளது.
# இரியோ டி செனீரோ

## தரை வழி

### கடல் வழி

இந்நகரம் அட்லாண்டிக் கடலோரம் இருப்பதால் உலகின் பல கடற்கரை நகரங்களில் இருந்து இந்நகருக்குச் சொகுசுக் கப்பல்கள் வந்து செல்கின்றன.  
<></>
# ஹார்ட்ஸ்ஃபீல்ட்-ஜாக்சன் அட்லாண்டா பன்னாட்டு வானூர்தி நிலையம்

1925ல் திட்டமிடப்பட்ட ஹார்ட்ஸ்ஃபீல்ட்-ஜாக்சன் வானூர்தி நிலையத்தில் இன்று, டெல்டா எயர்லைன்ஸ், எயர்ட்ரான் எயர்வேஸ், அட்லான்டிக் சவுத்தீஸ்ட் ஆகிய மூன்று வானூர்தி சேவை நிறுவனங்கள் இயங்குகின்றன. இந்த வானூர்தி நிலையத்தை "ஹப்", அல்லது அடித்தளம், என்று குறிப்பிடுகிறார்கள். அட்லான்டாவின் முன்னாள் மாநகரத் தலைவர்கள் வில்லியம் பி. ஹார்ட்ஸ்ஃபீல்ட் மற்றும் மேனர்ட் ஜாக்சன் ஆகியவர்களுடன் நினைவில் இந்த வானூர்தி நிலையத்துக்கு பெயர் வைத்துள்ளனர்.
# ஹான் சீனர்

**ஹான் சீனர்** எனப்படுவோர் சீனாவில் வாழுகின்ற ஒரு இனக்குழுவினர் ஆவர். இவர்கள் சீனாவின் பெரும்பான்மை இனத்தவர். உலக மக்களில் மிகப் பெரிய தனி இனக்குழுவினரும் இவர்களே. சீனாவின் மக்கள்தொகையில் இவர்கள் 92% ஆகவும், உலக மக்கள் தொகையில் 20% ஆகவும் இவர்கள் உள்ளனர். இவர்களுக்குள் உள்ள துணைக் குழுக்களிடையே குறிப்பிடத்தக்க மரபியல், மொழி, பண்பாட்டு மற்றும் சமூக வேறுபாடுகள் காணப்படுகின்றன. இதற்கு ஆயிரக்கணக்கான ஆண்டுகளாக இடம்பெற்ற, பல்வேறு இனக்குழுவினரதும், பழங்குடிகளினதும், புலப்பெயர்வு, இனக்கலப்பு என்பன காரணங்களாகக் காட்டப்படுகின்றன.
# சீன அரசியல் வரலாற்றுக் காலக்கோடு

## கிமு 2100 - கிமு 1600

- சியா வம்சம்
# சீன அரசியல் வரலாற்றுக் காலக்கோடு

## கிமு 1600 - கிமு 1045

- சாங் வம்சம்
# சீன அரசியல் வரலாற்றுக் காலக்கோடு

## கிமு 1045 – கிமு 256

- சவு வம்சம்
# சீன அரசியல் வரலாற்றுக் காலக்கோடு

## கிமு 221 – கிமு 206

- சின் வம்சம்
# சீன அரசியல் வரலாற்றுக் காலக்கோடு

## கிமு 206 – கிபி 220

- ஆன் அரசமரபு
- 1984 - மஞ்சள் தலைப்பாகை கிளர்ச்சி
# சீன அரசியல் வரலாற்றுக் காலக்கோடு

## 300

- வு கு எளிச்சி
# சீன அரசியல் வரலாற்றுக் காலக்கோடு

## 1200

: 1250 - மங்கோலியரின் சீன ஆக்கிரமிப்பு.
: 1279 - 1368 - மங்கோலிய யுவான் வம்ச ஆட்சி
# சீன அரசியல் வரலாற்றுக் காலக்கோடு

## 1300

: 1358 - 1644 - மிங் வம்ச ஆட்சி (ஹான் தலைமை)
# சீன அரசியல் வரலாற்றுக் காலக்கோடு

## 1600

: 1644 - மன்சு ஆக்கிரமிப்பு. Quing வம்ச ஆரம்பம், மன்சு தலைமையில்.
: ?? - மேற்குநாடுகள் வருகை: போத்துகீசர், ஸ்பானியர், பிரித்தானியர், பிரேஞ்
: 1689 - உருசிய சீன உடன்படிக்கை (The Treaty of Nerchinsk)
# சீன அரசியல் வரலாற்றுக் காலக்கோடு

## 1800

: 1839 - 1842 - ஓப்பியம் போர் - Qing Dynasty எதிர் பிரித்தானியக் கிழக்கிந்தியக் கம்பனி
: 1842 - :en:Unequal Treaties - The Treaty of Nanjing
: 1850 - 1865 - தைப்பிங் கிளர்ச்சி - சுங் வம்ச ஆட்சிக்கு எதிராக, மேற்குநாடுகள் உதவியுடன் சுங் அரசு வெற்றி
: 1862 - 1974 - Tongzhi மீளமைப்பு
: 1880 அபினிப் போர்கள்
: 1884 - 1885 - Qing Dynasty எதிர் பிரான்சு; பிரான்சு வியற்நாமை வெற்றி கொள்கிறது.
: 1894 - 1895 - முதலாம் சீன சப்பானியப் போர் சப்பான் தாய்வான், Penghu தீவுகளை வெற்றி கொள்கிறது.
# சீன அரசியல் வரலாற்றுக் காலக்கோடு

## 1900

: 1900 - Qing Yihetuan (Society of Rigetness and Harmony) or Boxers க்கு ஆதரவு
: 1900 - Boxer கலக்கம்: Yihetuan எதிர் மேற்குநாடுகள்
: 1905 - குடியுருமை நோக்குடன் Tongmeng Hui Sun Sat-yen தோற்றுவிக்கப்பட்டது
: 1911 - சீனப் புரட்சி (1911)
: 1912 - குவோமிந்தாங் தோற்றம். Sun Sat-yen இணைச் செயற்பாட்டளர் Song Jiaoren இக்கட்சியை தோற்றுவித்தார்.
: 1916 - யுவான் ஷிகாய் (Yuan Shikai) இறப்பு
: 1916 - Li Yuanhong ஜனாதிபதியாகவும், Beiyang general Duan Qirui பிரதமராகவும் வருகிறார்கள். இருவருக்கும் இடையில் விரிசல்.
: 1917 - நேச நாடுகள் சார்பாக Duan Qirui ஜேர்மனி, ஆஸ்ரியா-Hungary எதிராக போர் அறிவிக்கிறார்.
: 1917 - 1918 - அரசியலைமைப்புசட்ட பாதுகாப்புப் போர் - Duan Qirui எதிராக Sun Sat-yen
: 1919 - மே நான்கு இயக்கத்தின் எதிர்ப்புபோராட்டங்கள்
: 1921 - Chen Duxiu and Li Dazhao இணைந்து சீனப் பொதுவுடமைக் கட்சி தோற்றுவித்தனர்.
: 1923 - சோவியத் அலோசனைக் அமைய பொதுவுடமை உறுப்பினர்கள் குவோமிந்தாங் கட்சியுடன் இணைந்து இயங்குகிறார்கள்.
: 1927 - சீனப் பொதுவுடமைக் கட்சி குவோமிந்தாங் பிளவு. பெரும்பான்மை சீன பொதுவுடமைக் கட்சி உறுப்பினர்கள் கொல்லப்பட்டார்கள். மா சே துங் தலமையில் அமைந்த பிரிவு மட்டுமே தப்பியது.
: 1934-1935 - நெடும் பயணம் - Long March
: 1927 - 1945 - இரண்டாவது சீன ஜப்பான் போர். சீனப் பொதுவுடமைக் கட்சி குவோமிந்தாங் இணைந்து அமெரிக்க உதவியுடன் ஜப்பானை தோற்கடிக்கின்றனர். சீனப் பொதுவுடமைக் கட்சியின் சிவப்பு படையின் எண்ணிக்கை 10 000 இருந்து 1000 000 ஆக அதிகரிக்கிறது.
: 1948 - சீனப் புரட்சி (1949) மீண்டும் நடைபெற்ற உள் நாட்டு போரில், சீனப் பொதுவுடமைக் கட்சி வெற்றி பெறுகிறது. குவோமிந்தாங் தாய்வான் மற்றும் பிற தீவுகளுக்கு தப்பி போகிறது.
:
: 1969 - சீனப் பண்பாட்டுப் புரட்சியின் தொடக்கம்.
: 1976 - மாவே இறப்பு.
: 1976 - பண்பாட்டுப் புரட்சியின் முடிவு - நால்வர் குழு (சீனா) கைது செய்யப்படுகிறார்கள்.
: 1976 - டங் சியாவுபிங் திறந்த சந்தைப் பொருளாதார முறைகளை ஊக்குவிக்கிறார்.
: 1989 - 1989 டியனன்மென் சதுக்கம் எதிர்ப்புப் போராட்டங்கள்
: 1997 - ஹொங்கொங் ஐக்கிய இராச்சியத்திடம் இருந்து சீனாவுக்கு சுமூகமாக கைமாறுதல்.
# சீன அரசியல் வரலாற்றுக் காலக்கோடு

## 2000

: 2001 - உலக வணிக அமைப்பில் சீனா இணைதல்
: 2008 - சீனாவின் தற்போதைய தலைவர்: கூ சிங்தாவ்
# சீன அரசியல் வரலாற்றுக் காலக்கோடு

## இவற்றையும் பாக்க

- சீன வம்சங்கள்
- :en:Timeline of Chinese history
- :en:History of China
# சீன அரசியல் வரலாற்றுக் காலக்கோடு

## குறிப்பு

இந்தக் காலக்கோடு முற்றுப்பெறவில்லை. விடப்பட்ட தகவல்களை நீங்களும் சேர்க்கலாம். இந்த தகவல்கள் அனேகமாக ஆங்கிலம் மூலமே பெறப்பட்டதால் இதில் மேற்குலக சார்பு இருக்கலாம்.
# சுவாங் இனக்குழு

**சுவாங் இனக்குழு** தென் சீனாவிலுள்ள குவாங்சி சுவாங் தன்னாட்சிப் பகுதியில் வாழும் ஒரு இனக்குழுவாகும். இக்குழு மக்கள் சீனக் குடியரசினால் அங்கீகரிக்கப்பட்ட 55 சிறுபான்மை இனக்குழுக்களுள் ஒன்று ஆகும். ஏறத்தாழ 18 மில்லியன்கள் எனக் கணக்கிடப்பட்டுள்ள மக்கள்தொகையைக் கொண்டுள்ள இக்குழுவினர், சீனாவில் ஹான் சீனருக்கு அடுத்தபடியாக அதிக மக்கள்தொகையைக் கொண்ட இனக்குழுவாகவும், மிகப்பெரிய சிறுபான்மை இனக்குழுவாகவும் உள்ளனர்.  
இவர்களில் பெரும்பான்மையோர் குவாங்சி சுவாங் தன்னாட்சிப் பகுதியிலேயே வாழ்ந்தாலும், இவர்கள் யுன்னான், குவாங்டோங், குயிசோவு, ஹுனான் ஆகிய மாகாணங்களிலும் குறைந்த அளவில் வாழ்கின்றனர்.
# மஞ்சு இனக்குழு

**மஞ்சு இனக்குழுவினர்**, இன்றைய வடகிழக்குச் சீனாவான மஞ்சூரியாவில் இருந்து வந்த ஒரு துங்குசிக் மக்களாவர். 17ஆம் நூற்றாண்டில் இவர்களின் எழுச்சியின் போது இவர்கள் மிங் வம்சத்தைக் கைப்பற்றி, கிங் வம்சத்தை உருவாக்கினர். இவ் வம்சம், அது ஒரு குடியரசினால் 1911 ஆம் ஆண்டில் அகற்றப்படும்வரை இருந்து வந்தது.
# மேடிசன் சதுக்கத் தோட்டம்

**மேடிசன் ஸ்குவேர் கார்டென்** (ஆங்கிலம்: *Madison Square Garden*), தமிழ் மொழிபெயர்ப்பு **மேடிசன் சதுக்கத் தோட்டம்**, அமெரிக்காவின் நியூ யோர்க் மாநிலத்தின் நியூயார்க் நகரத்தில் அமைந்த விளையாட்டு மைதானமும், நாடகசாலையும் ஆகும். இந்த மைதானத்தில் என். பி. ஏ.-ன் நியூ யோர்க் நிக்ஸ் அணி, என். எச். எல்.-ன் நியூ யோர்க் ரேஞ்சர்ஸ், மற்றும் வேறு சில விளையாட்டு அணிகள் விளையாடுகின்றன. இம்மைதானம் "உலகில் மிகவும் புகழ்பெற்ற மைதானம்" (World's Most Famous Arena) என்ற சிறப்புப்பெயரால் அழைக்கப்படுகிறது.
# மாவலித்துறை

**மாவலித்துறை** அல்லது **மாவிலித்துறை** என்பது இலங்கையின் யாழ்ப்பாண மாவட்டத்தில் நெடுந்தீவில் உள்ள ஒரு படகுத் துறைமுகம் ஆகும். இத்துறைமுகமே இன்று நெடுந்தீவு மக்கள் ஏனைய தீவுகளுக்கும், யாழ். குடாநாட்டிற்கும் கடல் மூலம் பிரயாணம் செய்யப்படும் முக்கிய துறைமுகமாகவும் விளங்குகிறது. இது ஏறக்குறைய 300 அடி நீளமும் 75 அடி அகலமும் கொண்டது.